
РЕПУБЛИКА СРБИЈА
КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА
Број: 612-00-00887/2013-04
05.09.2014. године
Б е о г р а д
	



На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08), Комисија за акредитацију и проверу квалитета, на седници одржаној 05.09.2014. године, донела је

О Д Л У К У
о акредитацији студијског програма

[bookmark: OLE_LINK18][bookmark: OLE_LINK19][bookmark: OLE_LINK27][bookmark: OLE_LINK28][bookmark: OLE_LINK23][bookmark: OLE_LINK24]Утврђује се да УНИВЕРЗИТЕТ У НОВОМ САДУ-ФИЛОЗОФСКИ ФАКУЛТЕТ са седиштем у Зорана Ђинђића 2, НОВИ САД, ПИБ: 100237441, Матични број: 08067074,  испуњава прописане стандарде за акредитацију студијског програма  Основне академске студије - НЕМАЧКИ ЈЕЗИК И КЊИЖЕВНОСТ у оквиру поља друштвено-хуманистичких наука и то за 60 студената у седишту.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа УНИВЕРЗИТЕТ У НОВОМ САДУ-ФИЛОЗОФСКИ ФАКУЛТЕТ са седиштем у Зорана Ђинђића 2, НОВИ САД, је дана 26.4.2013. године поднела захтев за акредитацију студијског програма  Основне академске студије - НЕМАЧКИ ЈЕЗИК И КЊИЖЕВНОСТ у оквиру поља друштвено-хуманистичких наука под бројем 612-00-00887/2013-04. 
Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).
 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.
[bookmark: OLE_LINK10][bookmark: OLE_LINK16]Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТ У НОВОМ САДУ-ФИЛОЗОФСКИ ФАКУЛТЕТ и предлог одлуке, достављени су Комисији за акредитацију и проверу квалитета.
   Студијски програм је  у друштвено хуманистичком  пољу  што је у складу са законом и листом области коју је утврдио  Национални савет. Назив дипломе    дипломирани филолог (германиста)   је у складу са листом звања коју је утврдио Национални савет, а дужина студија 4 године и 240 ЕСПБ је у складу са законом.  Програм је прихваћен 8. 2. 2013. на Наставно-научном већу Филозофског факултета и 28.03.2013. на Сенату Универзитета у Новом Саду. 
Студијски програм садржи све елементе предвиђене Законом (назив и циљеве студијског програма, врста студија и исход процеса учења, академски назив, услове за упис на студијски програм, листу обавезних и изборних подручја, начин извођења и потребно време за извођење програма, бодовну вредност сваког предмета, предуслове за упис појединих предмета, начин избора предмета, услове за прелазак са других студијских програма). Студијски програм има законом предвиђених 240 ЕСПБ за основне академске студије и стицање звања дипломираног филолога (германисте). Студијски програм обезбеђује стицање компетенција за препознатљиве и јасне професије и занимања (рад у школама, писмено превођење, рад у медијима и културним институцијама, научни рад у домену језика и књижевности), које произилазе из звања дипломираног филолога (германисте). Сврха је јасно и недвосмислено формулисана, у складу  са основним задацима и циљевима установе.
Циљеви су јасно формулисани, у складу су са задацима установе, и укључују стицање научних и стручних академских знања, способности, вештина и техника, пре свега из домена науке о немачком језику, немачкој књижевности и култури, као и других сродних области (матерњи и страни језик и сл.). Поред тога, стичу се знања и вештине потребне у професионалном бављењу струком и каснијем научном усавршавању, као и практичне кључне вештине потребне за стицање тих знања. У прилогу 1.1 (сајт установе), доступан је Статут Филозофског факултета у којем су наведене делатности Факултета (члан 12-14), са којима је студијски програм усклађен. Јасно и прецизно су наведене очекиване опште и предметно специфичне способности које студенти стичу савладавањем програма и оне су у складу са садржајима и исходима датим у курикулуму, као и са структуром и садржајем студијског програма. Јасно су дефинисани услови и поступци неопходни за завршавање студија и добијање дипломе и усклађени су са циљевима, садржајима и обимом студијског програма. Приложен је Додатак дипломи (прилог 4.1), који садржи све потребне податке о програму, као и простор за уписивање компетенција које су студенти стекли током студија Немачког језика и књижевности.  
Структура курикулума обухвата распоред предмета по семестрима и годинама, са прецизно наведеним фондом часова и бројем ЕСПБ за сваки појединачан предмет, као и са бројем часова и ЕСПБ на свакој години студија. Предвиђено је 765 часова на првој и другој години студија, 630 на трећој години студија и 720 часова активне наставе на четвртој години студија, што је све у складу са прописаним бројем од најмање 600 часова активне наставе на годишњем нивоу. Минимално 50% од тога су предавања (10 часова недељно по семестру, осим у 3. семестру, где је број часова предавања 9). Број вежби из стручно-апликативних предмета је мањи него што је уобичајено на страним филологијама, будући да се језичке вештине могу стицати само преко практичних вежбања.  Структура курикулума обухвата опис сваког појединачног предмета (спецификације предмета) са називом, типом предмета, годином и семестром студија, бројем ЕСПБ, именом наставника и сарадника, циљем курса са очекиваним исходима, знањима и компетенцијама, као и предусловима за похађање предмета, садржајем предмета, препорученом литературом, методама извођења наставе, начином провере знања и оцењивања.  Завршни рад и стручна пракса нису предвиђени. Изборни предмети су заступљени са тачно 20%, колико је препоручено, али академско-општеобразовни су заступљени са 25% уместо са 15%, теоријско-методолошки са 15% уместо са 20%, научно-стручни са 26,25% уместо са 35%. Највеће одступање постоји код АО и НС предмета, мање код ТМ, а најмање код СА, док је проценат изборних у предвиђеним оквирима. 
Програм је целовит и свеобухтаван и нуди најновија стручна сазнања, која произилазе из сталног усавршавања наставника и сарадника, као и учешћа на међународним пројектима. Програм је усаглашен са другим студијским програмима филолошких група на истој установи. На свим филолошким групама су заступљене исте области проучавања: језик, књижевност, култура, односно наставнички и преводилачки профил. Програм је усаглашен са акредитованим програмима три иностране високошколске установе у Хрватској, Мађарској и Грчкој. Линкови ка програмима сва три факултета су доступни и активни.  Компаративност се огледа у садржајима који се изучавају на сва четири факултета, као и очекиваним исходима по завршетку студија. 
На програм се уписује одговарајући број студената 60, сходно расположивим могућностима установе. При упису се проверавају знања из немачког језика (морфологија) и књижевности (основе теорије књижевности), као и језичке вештине читања и слушања са разумевањем, писања, говора и преводилачке вештине, што представља предуслов за успешно студирање стране филологије.
Полагањем испита студенти стичу одређени број ЕСПБ бодова предвиђених у курикулуму. Број ЕСПБ бодова за сваки предмет утврђен је према оптерећењу студената и према јединственој методологији за исте типове предмета: немачки језик и немачка књижевност (СА, НС), који представљају језгро програма, имају и највећи број ЕСПБ бодова, у складу са нужно највећим оптерећењем на тим предметима. Успешност студената у савлађивању одређеног предмета се континуирано прати током  наставе и изражава поенима за предиспитне активности и обавезе. Распон поена за све ове обавезе креће се у оквирима Законом предвиђеног односа од 30 до 70 % поена за предиспитне активности и обавезе, односно 70 до 30 % поена за полагање испита. Након увида у табелу 8.1 се доводи у питање досадашња успешност студената, будући да је просечна оцена успеха на досадашњем програму Немачког језика и књижевности била најнижа на целој установи (мада још увек просечна: 7,83), више од пола студената је остварило мање од 37 ЕСПБ (100 од 187), а мање од пола их је остварило услов за упис у наредну годину студија (37-60 ЕСПБ само 87 студената). Сваки предмет из студијског програма има јасан и објављен начин стицања поена, који се добијају на основу сваке појединачне активности током наставе, извршавањем предиспитних обавеза и полагањем испита.
Укупан број наставника је довољан да покрије укупан број часова на студијском програму Немачког језика и књижевности, тако да сваки наставник остварује просечно 180 часова активне наставе, односно 6 часова, а  не више од 12 часова активне наставе недељно. Испуњен је захтев да 70% часова од активне наставе држе наставници са пуним радним временом (55 од 58 наставника је запослено на Филозофском факултету с пуним радним временом). За све наставнике су приложене радне књижице, односно, уговори и сагласности о ангажовању. Ниједан наставник не прелази прописану границу година живота (68) и свима је изборни период у току. Испуњен је услов да најмање 50% наставника има стечен назив доктора наука (48 од 58 наставника има звање доктора наука). Број сарадника је довољан да покрије укупан број часова наставе на студијском програму, а да при томе сваки сарадник остварује просечно 300 часова активне наставе годишње, односно просечно 10 часова недељно. Поједини сарадници имају и преко 13 часова недељно, што је још увек у прихватљивим оквирима, будући да 39 сарадника покрива 306,87 часова, односно, у просеку 7,87 часова по сараднику. Квалификације наставног особља углавном одговарају нивоу њихових задужења, документоване су референцама и подацима доступним јавности на званичној страници Одсека за германистику у оквиру сајта установе. Међутим, иако сви наставници имају најмање пет референци из уже научне области из које изводе наставу на студијском програму, кад је реч о германистици, референце се не поклапају у потпуности са предметима за које су наставници задужени: поједини наставници немачког језика су задужени за предмете из немачке књижевности и обрнуто. Иако је свима ужа научна област германистика, према наведеним референцама није увек јасно да су потпуно квалификовани за наведене предмете.  Величина група за предавања и вежбе је у складу са Допуном стандарда за акредитацију студијског програма у оквиру друштвно-хуманистичких наука: величина групе за предавања на АО и ТМ предметима је до 300 студената, за НС и СА предмете до 200 студената; групе на вежбама за АО и ТМ предмете су до 50 студената, а за НС и СА предмете до 30 студената.
Обезбеђен је одговарајући простор за извођење наставе и то 2.58 m2 по броју места, подаци о бруто простору по студенту нису транспарентни. Установа је обезбедила амфитеатре,учионице, лабораторије и друге просторије за извођење наставе, као и библиотечки простор и читаонице у складу са потребама образовног процеса. Установа је обезбедила одговарајући радни простор за наставнике и сараднике (кабинете) - 4,30 м2 по члану наставног особља. Обезбеђена је  техничка опрема за савремено извођење наставе, која се иновира на годишњем нивоу, као и потребна информациона технологија. Постоје библиотечки ресурси релевантни за извођење студијског програма (208 библиотечких јединица за цео студијски програм). Високошколска установа је обезбедила покривеност свих предмета одговарајућом уџбеничком литературом (за 30 од 38 германистичких редмета на програму, дакле, 79%), као и училима и помоћним наставним средствима.
Квалитет студијског програма прати се редовно кроз периодичну спољашљу и унутрашљу проверу и предузимају се мере за унапређење квалитета у погледу курикулума, наставног особља, оцењивања студената, уџбеника и литературе, о чему сведоче приложени Извештај о самовредновању Филозофског факултета (126 стр.), Политика обезбеђења квалитета (јавно публиковани документ), Извод из Статута, Правилник о уџбеницима, као и бројни документи доступни на страници Факултета на подстраници Систем обезбеђења квалитета Филозофскког факултета, на којем су налазе документи, списак чланова Комисије за обезбеђења квалитета, записници са састанака Комисије, предвиђени инструменти (упитници), резултати студентских евалуација, дисеминација резултата појединих анализа, предложене мере за унапређења квалитета, као и Извештај о самовредновању. На истој подстраници Факултета су доступни подаци о неколико евалуација студената, што указује на њихово континуирано учешће у контроли квалитета.  
  
Kомисија за акредитацију и проверу квалитета, утврдила је да високошколска установа УНИВЕРЗИТЕТ У НОВОМ САДУ-ФИЛОЗОФСКИ ФАКУЛТЕТ  за студијски програм  Основне академске студије - НЕМАЧКИ ЈЕЗИК И КЊИЖЕВНОСТ  у оквиру поља друштвено-хуманистичких наука испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма.
 
Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

- архиви КАПК
	ПРЕДСЕДНИК

Проф. др  Ендре Пап




[image: Mali grb Srbije A4.JPG]
РЕПУБЛИКА СРБИЈА
КОМИСИЈА ЗА АКРЕДИТАЦИЈУ И 
ПРОВЕРУ КВАЛИТЕТА
 



У В Е Р Е Њ Е
О АКРЕДИТАЦИЈИ СТУДИЈСКОГ ПРОГРАМА




[bookmark: OLE_LINK14][bookmark: OLE_LINK15][bookmark: OLE_LINK7][bookmark: OLE_LINK11][bookmark: OLE_LINK20][bookmark: OLE_LINK21]УНИВЕРЗИТЕТ У НОВОМ САДУ-ФИЛОЗОФСКИ ФАКУЛТЕТ са седиштем у Зорана Ђинђића 2, НОВИ САД, ПИБ: 100237441, Матични број: 08067074, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08), за акредитацију студијског програма   Основне академске студије - НЕМАЧКИ ЈЕЗИК И КЊИЖЕВНОСТ у оквиру поља друштвено-хуманистичких наука и то за 60 студената у седишту. 
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

